
Број: 05-96-69/2024
Датум: 09.12.2024.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Вуковић Душице из насеља Роћевић, за издавање еколошке дозволе за објекат ПР „ВУКОВИЋ“ који се налази у насељу Роћевић бб, град Зворник, од 04.11.2024.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору Вуковић Душици из насеља Роћевић, ЕКОЛОШКА ДОЗВОЛА за објекат ПР „ВУКОВИЋ“ који се налази у насељу Роћевић бб, град Зворник, на грађевинској парцели означеној као к.п. број: 2259 К.О. Роћевић.
2. Опис активности и постројења за које се издаје еколошка дозвола:
Објекат се налази у насељу Роћевић са лијеве стране пута Зворник – Бијељина, 100 m од пута. Пекара се налази у приземљу стамбено – пословног објекта. У пословном објекту се врши производња хљеба, свјежих пецива и колача. Капацитет производње је 3 t/мјесечно залеђених слатких и сланих пецива и хљеба 5000 комада/8h.
Еколошка дозвола се издаје за:

· Објекат пекаре, површине 90 m2, спратности Пр
· Магацински простор, димензија 10,00 х 6,10 m .
3. Инвеститор Вуковић Душица из насеља Роћевић, дужна је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Вуковић Душица из насеља Роћевић, дужна је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Све радне и манипулативне површине потребно је асфалтирати или бетонирати ради лакшег одржавања.
· Вршити прскање и влажење нарочито манипулативних површина и круга око предметног објекта да би се спријечиле прекомјерне концентрације лебдећих честица око објекта.

· Адекватном организацијом рада спријечити стварање гужве и застоја.
· Редовно одржавати интерне саобраћајнице.
· Користити технички исправнау опрему, радне и помоћне машине, вршити редовна периодична испитивања од стране овлаштене институције.
· Користити квалитетно дрво као енергент.
· Редовно вршити чишћење димних канала из пећи за печење.
· Вентилациони систем у објекту пекаре контролисти, редовно одржавати како би исти био у исправном стању.
· Редовно одржавати санитарно – хигијенске услове у предметном објекту.
· Заштиту од повећане буке настале у процесу рада вршити употребом машина које не емитују повећан ниво буке, те звучном изолацијом извора буке, објекта или слично. 

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке.

· Редовним одржавањем, ремонтовањем и држањем опреме и инсталација у исправном стању, постиже се и значајан ниво превенције у погледу емисија загађујућих материја.

· Испуњавати услове предвиђених Правилником о граничним вриједностима интензитета звука („Службени гласник Републике Српске“, број 02/23).
· Извршити правилан одабир и диспозицију дрвореда и другог зеленила у циљу формирања заштитних баријера и спријечавање непријатних мириса.
· Транспорт, манипулацију и складиштење материјала вршити искључиво одговарајућим возилима која су опремљена за одговарајуће транспортне површине.
· Користити технички исправна транспортна возила.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде  („Службени гласник РС“, број: 44/01).
· Санитарне и фекалне отпадне воде одводити у вишекоморну водонепропусну септичку јаму изграђену у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01).
· Чишћење септичке јаме вршити најмање два пута годишње од стране овлаштене организације а по потреби и чешће и о томе водити уредну евиденцију, у складу са чл. 12. Правилника.
· Септичка јама мора бити непропусна како дефинише Правилник.
· Отпадне атмосферске воде са крова објекта системом олука и одводних канала спроводити у крајњи реципијент.
· Воду од прања уређаја спроводити у сепаратор масти и уља 
· Сепаратор масти/уље и сабирну септичку јаму редовно одржавати и чистити а послове чишћења повјерити предузећу регистрованом за ту врсту послова.
· Конструкција сепаратора треба да омогућава његово функционисање и пражњење.
· Са циљем спријечавања загађења земљишта потребно је да манипулативне  површине буду бетониране или асфалтиране.
· Загађење земљишта и површинских вода отпадним водама из процеса рада, мора бити спријечен правилним и редовним одржавањем фекалне канализационе мреже, на предметној локацији, као и правилним одводом отпадних вода са манипулативних површина и технолошких отпадних вода.
· Редовно чистити и одржавати у функционалном стању све елементе канализационог система који прикупљају отпадне воде.

· Пројектовати и извести дренажне канале на подручју објекта тако да поднесу оптерећење максималне количине падавина.

· Организовати и редовно спроводити одржавање и чишћење система за пречишћавање отпадних вода, држати их у сталном радном и максимално функционалном стању.

· У случају акцидентног излијевања нафте и нафтних деривата на локацији користити комерцијална патентирана средства-апсорбенс за упијање нафтних деривата (пијесак и слично).

· Употребљени апсорбенс и друге загађене материје збринути као опасни отпад.

· Спречити неконтролисано расипање отпада.

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Све врсте отпада који настају у процесу рада је потребно прикупљати у водонепропусне  контејнере затвореног типа, након чега се мора вршити одвоз на депонију по уговору  са надлежном комуналном службом.

· Контејнере држати на чврстој бетонској подлози, приступачној за прилаз возила комуналне службе.
· Чврсти  комунални отпад, до доласка возила за одвоз на депонију, привремено одлагати у предвиђени затворени контејнер.

· Спречити неконтролисано расипање отпада.

· Отпад из производње, мекиње, заостало тијесто, брашно и враћен стари хљеб и пецива продавати као сточну храну.  

· Враћен стари хљеб користити за прављење презли.
· Обавезно раздвајати опасни отпад од неопасног. Строго је забрањено мијешање опасног и неопасног отпада.
· Набавити довољан број намјенских контејнера и посуда за збрињавање свих врста отпада и исте поставити на локацији уређеној за безбиједно привремено одлагање.

· Опасни отпад ако евентуално настаје на наведеној локацији одвојено сакупљати и одвозити од стране надлежног предузећа по Уговору.
· Произвођач и ималац отпада је одговоран за еколошки прихватљиво складиштење отпада прије његовог поврата и одлагања  користећи адекватну опрему, поступак или постројење за поврат или одлагање у складу са прописаним условима или користећи овлашћену службу за третман отпада уз надокнаду („Службени гласник РС“, број: 111/1, 106/15, 16/18, 70/20, 63/21 и 65/21).

· Одговорно лице дужно је да се придржава мјера из Плана управљања отпадом урађеним у складу са Законом о управљању отпадом („Службени гласник Републике Српске", број: 111/13, 106/15, 16/18, 70/20, 63/21 и 65/21).

· Одговорно лице треба активно и ажурно водити послове и евиденцију чишћења као и мјесечну и годишњу евиденцију о количинама насталог отпада.
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Одредити лице одговорно за управљање отпадом, у складу са чл. 31. Закона о управљању отпадом.
· Врсте отпада које настају у фази рада пострјења и које се морају адекватно збринути:
     Табела бр.1: Врсте  отпада које се могу јавити на предметној локацији 

	Шифра
	Назив отпада

	13 05*
	Садржај сепаратора уље / вода

	13 05 02*
	Муљеви из сепаратора уље / вода

	13 05 06*
	Уља из сепаратора уље / вода

	13 05 07*
	Зауљена вода из сепаратора уље / вода

	15 01
	Амбалажа (укључујући посебно сакупљену амбалажу у комуналном отпаду)

	15 01 01
	Папирна и картонска амбалажа

	15 01 02
	Пластична амбалажа

	15 01 06
	Мијешана амбалажа

	20
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉАЊЕ ФРАКЦИЈЕ

	20 01 01
	Папир и картон

	20 01 02
	Стакло 

	20 01 39
	Пластика

	20 01 40
	Метали

	20 03
	Остали комунални отпад

	20 03 99
	Комунални отпади који нису другачије спецификовани


     Напомена: Опасни отпад у Каталогу отпада има ознаку звијездице (*)
             3.3.4.   Мјере заштите у случају инцидентних ситуација
У случају пожара потребно је предузети сљедеће мјере:

· Обавијестити ватрогасна друштва-јединице према упутству.
· Потребно је извршити евакуацију објекта.
· Приступити гашењу пожара средствима за гашење (угљендиоксид и прах).
· Обезбједити несметан приступ објектима (за ватрогасну службу и сл.).
· Извршити потпуну санацију евентуално настале штете у што краћем временском року.
            3.3.5.   Мјере након затварања постројења
· Извршити измјештање опреме са локације.
· Сви отпадни материјали се морају уклонити са локације и са њима поступати у складу са њиховим карактеристикама.

· Потребно је извршити пренамјену објекта и у складу са дјелатношћу која ће се обављати прибавити нову еколошку дозволу.
             3.3.6.    Mјере заштите безбиједности хране

· Поштовати упутстава којима се смањује ризик по безбиједност хране.
· Стално вршити контролу рока трајања сировина и њихово исправо чување у посебним магацинима.
· Вршити хигјену радног простора (повремено и дезинфекцију).
· Заспослени да редовно врше личну хигјену (обавезно прање руку) прије почетка рада.
· Обавезно носити лична заштитна средства (капе, мрежице за косу или мараме, рукавице, кецеље итд.)

· Редовно свако 6 мјесеци вршити санитарни преглед радника, чија се здравствена способност  доказује овјереном санитарном књижицом.
· Водити рачуна о хигјени транспортних средстава и користити их само за ту намјену.

· Остатке (отпад од производње) уклањати често ,не држати у простору гдје може доћи до контаминације производа.
· Амбалажа за паковање не смије бити извор контаминације производа те је потребно чување у посебним магацинима у веома добрим хигијенским условима.

         3.4. Инвеститор, Вуковић Душица из насеља Роћевић, обавезна је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12). 
Табела 2: Граничне вриједности, толерантне вриједности и граница толеранције за заштиту здравља људи
	Загађујућа материја
	     Период узорковања
	Гранична вриједност
	Граница толеранције


	Толерантна вриједност

	ПМ10 
	24 часа
	50 µg/m3
(напомена 1)
	25 µg/m3
	75 µg/m3

	ПМ10
	Календарска година
	40 µg/m3


	8 µg/m3
	48 µg/m3


Уредба о вриједностима квалитета ваздуха („Службени гласник Републике  Српске“ број 124/12)

Напомена 1: не смије се прекорачити више од  35 пута у једној календарској години

Табела 3: Максимална дозвољена концентрација за суспендоване честице ПМ2,5

	Перид усредњавања
	Максимална дозвољена вриједност

	Календарска година
	20 µg/m3


Табела 4: Максимална дозвољена  концентрација за Укупне суспендоване честице
	Перид усредњавања
	Максимална дозвољена вриједност

	Један дан
	250 µg/m3

	Календарска година
	90 µg/m3


Табела 5. Граничне вриједности емисија  за CO i NOx за постојећа мала постројења за сагоријевање зависно од врсте горива:

	1) Угљен - моноксид:
	

	- чврста горива
	1000 mg/Nm3

	2) азотни оксиди:
	

	-чврста горива
	400 mg/Nm3

	3) димни број
	

	-чврста горива
	1

	4) чврсте честице
	

	-чврста горива
	150 mg/Nm3


Tabela 6.  Граничне вриједности димног броја, емисија  CO i NOx за нова мала постројења за сагоријевање зависно од врсте горива:

Чврста горива
	1) димни број
	< 1

	2) угљен моноксид
	

	- постројења топлотне снаге 50 kwth до 150kwth
	4000 mg/Nm3

	- постројења топлотне снаге од 150kwth  до 500 kwth
	2000 mg/Nm3

	- постројења топлотне снаге од 500 kwth до 1MWth
	1000 mg/Nm3

	       3) азотни оксиди изражени као NO2 
- постројења топлотне снаге 100 kwth до 1MWth
	250 mg/Nm3



      4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 

Табела бр. 7: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01): 
Табела бр. 8: Граничне вриједности параметара квалитета отпадних вода које се испуштају у површинске воде дате су у сљедећој табели: 
	Р.Б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА
ВРИЈЕДНОСТ

	1.
	Температура воде
	°C
	30

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	0,5

	4.
	Укупне суспендоване материје
	g/m3
	35

	5.
	БПК5
	g/m3
	25

	6.
	ХПК
	g/m3
	125

	7.
	Амонијачни азот
	g/m3
	10

	8.
	Нитритни азот
	g/m3
	1

	9.
	Нитратни азот
	g/m3
	10

	10.
	Укупни азот
	g/m3
	15

	11.
	Укупни фосфор
	g/m3
	3


5. Мониторинг
         5.1.  Одговорно лице Вуковић Душица из насеља Роћевић, дужна је спроводити мониторинг загађујућих материја у периоду важења еколошке дозволе како је прописано у табели:
Табела бр.9:  План мониторинга
	Предмет

мониторинга
	Параметар који се осматра
	Мјесто вршења мониторинга
	Вријеме вршења мониторинга
	Разлог због чега се врши мониторинг одређеног параметра 


	Рокови



	Квалитет ваздуха 
	Концентрација прашине 
	На локацији предметног објекта
	Мјерење концентрације вршити у складу са Уредбом о граничним вриједностима квалитета ваздуха („Службени гласник РС“ бр.124/12)
	Утврђивање и провјера  емисије на локацији предметног објекта и околно окружење
	По налогу надлежног органа или у случају акцидентних ситуација  

	
	Емисија димних гасова
	На излазу из димног канала пећи за печење
	У складу са Правилником

 о мјерама за спречавање и смањење загађивања ваздуха и побољшање квалитета ваздуха (“Сл.гл. Републике Српске" број 03/15  51/15 и 7/16)
	Утврђивање и провјера  утицаја на околне сусједне стамбене  и пословне објекте
	По налогу надлежног органа или  жалби грађана

	Ниво буке
	Укупан ниво буке на локацији објекта
	На локацији предметног објекта према најближим објектима у окружењу
	Мјерење буке  вршити у складу са  Правилником о граничним вриједностима интензитета звука („Службени гласник Републике Српске“, број 02/23), при пуном раду објекта
	Утврђивање 

утицаја на околне сусједне објекте у непосредном окружењу
	По налогу надлежног органа или у случају акцидентних ситуација  

	Квалитет отпадних вода
	Физичко хемијски и биолошки параметри квалитета воде
	На испусту воде из сепаратора масти и уља  крајњи реципијент- површинске воде

	У складу с Правилником о условима испуштања отпадних вода у  површинске воде („Службени гласник“ Републике Српске бр. 44/01).
	Утврђивање и провјера квалитета воде из процеса производње и са манипулативних површина

	Једанпут годишње

	Квалитет земљишта
	Физичко хемијски параметри (тешки метали, 

нафтни 

угљоводоници
и др.) 
	У оквиру и ван пословне парцеле
	У складу са Правилником о граничним и ремедијационим вриједностима загађујућих, штетних и опасних материја у земљишту(„Службени гласник Републике Српске“, бр.82/21)
	Утврђивање степена и врсте евентуалне контаминираности земљишта


	Само  у случају акцидентних ситуација.


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е
         Инвеститор, Вуковић Душица из насеља Роћевић,  дана 04.11.2024.год., поднела је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за објекат ПР „ВУКОВИЋ“ који се налази у насељу Роћевић бб, град Зворник, на грађевинској парцели означеној као к.п. број: 2259 К.О. Роћевић.
         Уз Захтјев су достављени Докази, које је урадила овлашћена институција „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина. која поседује лиценцу за обављање дјелатности из области заштите животне средине, број: 28-Е/07 од 08.12.2023.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број: 1103/24 од 09.10.2024.године, приложио и сљедећу документацију:
· Рјешење, Општински секретеријат за послове опште управе, број: 03/1-361-542/90 од 04.09.1990.год.
· Рјешење, Одјељење за просторно уређење, Општинска управа Зворник, број: 04-364-38/2003 од 26.02.2003.год.

· Посједовни лист – препис број: 1112/0, Републичка управа за геодетске и имовинско – правне послове Бања Лука, број: 21.21-952.1.1-6735/2011 од 30.03.2011.год.
· Рјешење, Одјељење за привреду, пољопеивреду и друштвене дјелатности, Градска управа Града Зворник, број: 08-350-753/12 од 13.12.2012.год.
· Уговор о пружању и коришћењу комуналне услуге одвожења комуналног отпада, А.Д. „ВОДОВОД И КОМУНАЛИЈЕ“ Зворник, број: 3586 од 22.08.2024.год. 
· Доказ о уплати градске административне таксе.

          Кроз Доказе које је урадила овлаштена лиценцирана кућа „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина, је описана дјелатност која се обавља у предметном пословном објекту. ПР „ВУКОВИЋ“ који се налази у насељу Роћевић бб, град Зворник, на грађевинској парцели означеној као к.п. број: 2259 К.О. Роћевић. Објекат се налази у насељу Роћевић са лијеве стране пута Зворник – Бијељина, 100 m од пута. Пекара се налази у приземљу стамбено – пословног објекта. У пословном објекту се врши производња хљеба, свјежих пецива и колача. Капацитет производње је 3 t/мјесечно залеђених слатких и сланих пецива и хљеба 5000 комада/8h. Технолошка опрема која се користи у објекту обезбјеђује хигијенско обављање свих операција и квалитетне обраде пекарских производа.
ПР „ВУКОВИЋ“ Роћевић састоји се из сљедећих цјелина: 

· Објекат пекаре, површине 90 m2, спратности Пр

· Магацински простор, димензија 10,00 х 6,10 m .
У пекари се  производе следећи производи: хљеб, разна пецива, лисната тијеста, више врста слатких пецива. У производњи за печење користи се пећ на дрва, капацитета 5000 хљебова на 8h. Производе се пецива и замрзнути програм пецива. Комора минусна је капацитета 13 m3 и користи фреон као гас. Инвеститор произведе и заледи око 3 t мјесечно сланих и слатких пецива.

        Технолошки процес производње хљеба и пецива се одвија по следећим фазама:

1.
Припремање и дозирање сировина

2.
Замјес тијеста

3.
Ферментација тијеста

4.
Премјесивање тијеста

5.
Дијељење и округло обликовање

6.
Завршно обликовање

7.
Завршна ферментација тјестених комада

8.
Печење хљеба

9.
Хлађење и изношење у продајни простор

10.
Дубоко замрзавање разних пецива  у комори

         Прва фаза производње је припрема сировина која подразумијева, првенствено, одабир брашна, као и примарне сировине које значајно утичу на квалитет финалног производа. Брашно се прије замјесивања, обавезно просијава, да би се разбиле грудвице и одстраниле нечистоће. Просијано брашно, при изради тијеста брже упија воду и од њега се лакше припрема тијестана маса, чиме се скраћује вријеме замјеса. Након просијавања се одмјерава количина брашна, ради контроле рецептуре.

        Поред брашна у мјешалицу се стављају и друге прашкасте компоненте: брашно других житарица, брашно соје, глутенско брашно, со, шећер, прашкасти адитиви и инстант квасац. Вода која се додаје прашкастим компонентама, приликом замјеса тијеста, се предходно припрема загријавањем до потребне температуре, да би се добило тијесто температуре 30 степени Ц.

        Квасац се додаје тијесту у облику суспензије да би се обезбиједила равномијерна распоређеност истог у тијесту. Пресовани квасац и суви квасац се, прије замјеса у тијесто, раствори у води која се користи за замјес. Такође је препоручљиво да се и со раствори у води за замјес тијеста, прије додатка брашна. Овај раствор се прије употребе треба проциједити. Након припреме и оптималног подешавања односа свих сировина врши се замјешавање тијеста у мјесилици.Приликом интензивног замјеса, вријеме замјеса се креће од 2-5 минута, са бројем обртаја пропелера од 450 у минути.

        Послије замјеса тијесто се подвргава ферментацији (одлежавање тијеста).Ферментација заправо почије при замјесу тијеста, постепено се интензивира и продужава за све вријеме обраде тијеста (завршна ферментација комада тијеста), а прекида се тек по завршетку прве фазе печења (накнадна ферментација). За хљеб ферментација траје 20-25 минута. Хљебно тијесто које се оставља да ферментира дуже од 45 минута, потребно је током ферментације премјесити једном до два пута. Премјесивање се врши с циљем изједначавања влажности и температуре тијеста, те ради освјежавања тијеста.

       Након ферментације тијесто иде на обраду, која се састоји од сљедећих операција: дијељење тијеста на комаде, округло обликовање, одмарање тијеста, завршно обликовање и завршна ферментација.

      Обрађено тијесто се пече у пећима на температури 225 степени Ц, 18-20 минута, пецива 8 минута, кифле 15-20 минута.Током печења се под дејством повишене температуре у тијесту које се прогријава дешавају одређене промјене и оно се од нестабилног колоидног система преводи у стабилни производ (хљеб, пециво), који има пријатан укус и арому.

      По завршетку печења хљеб и пециво би морали да се пакују, како би им се очувао квалитет и како би хигијенски исправан (неконтаминиран) дошао до потрошача. За хигијенско паковање хљеба су довољне папирне амбалаже, док се за очување влаге користе различите фолије и пластичне кесе.

        У технолошком процесу се користе сљедећа опрема: пећ за печење на дрва капацитета 5000 хљебова на 8 сати,мијешалица за тијесто(миксер), ламинатор за лиснато тијесто и расхладна  минусна комора капацитета 13 m3 за замрзнути програм пецива. На мјесечном нивоу заследи се око 3t сланих и слатких пецива.

Предметна пекара се налази у склопу стамбено-пословног објекта, спратности (Пр), а садржи:

-
простор за припрему и обраду тијеста

-
простор за одлежавање тијеста,

-
простор за одлежавање пецива,

-
магацин за брашно и друге сировине,

-
санитарно-хигијенски простор

У току процеса производње, запослени у производњи користе санитарни чвор, који је смјештен у једном дијелу производног објекта.

Производни простор је подпођен плочицама. Простор је  опремљен са: миксером за тијесто, ламинатором, пресом за тијесто, кифларица, пећи, судопером, бојлером, висећим кухињским елементима, колицима за производе, као и осталом опремом за пекарску производњу. Простор је освјетљен комбинованим освјетљењем. Инсталиран је вентилациони систем. Гријање је помоћу пећи за печење на чврсто гориво-дрво.
          Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 06.11.- 06.12.2024. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

